Autodesk
egész világra szóló
SZOFTVER LICENCMEGÁLLAPODÁS

GONDOSAN OLVASSA EL: AZ AUTODESK, INC. (“AUTODESK”) CSAK AZZAL A FELTÉTELLEL ADJA ÖNNEK LICENCBÉRLETBE A SZOFTVERT, HOGY ÖN ELFOGADJA A JELEN SZOFTVER LICENCMEGÁLLAPODÁSBAN (A „MEGÁLLAPODÁS”) ELÕÍRT ÖSSZES FELTÉTELT ÉS KIKÖTÉST. 
A JELEN MEGÁLLAPODÁS VÉGÉN SZEREPLÕ „ELFOGADOM” („I ACCEPT”) GOMB KIVÁLASZTÁSÁVAL, ILLETVE A SZOFTVER EGÉSZ VAGY BÁRMELY RÉSZÉNEK A LEMÁSOLÁSÁVAL, TELEPÍTÉSÉVEL, FELTÖLTÉSÉVEL, HOZZÁFÉRÉSÉVEL VAGY HASZNÁLATÁVAL ÖN VÁLLALJA, HOGY MEGKÖTI A JELEN MEGÁLLAPODÁST. AZ AUTODESK ÉS ÖN KÖZÖTT SZEMÉLYESEN, -AMENNYIBEN ÖN SAJÁT MAGA SZÁMÁRA VÁSÁROLJA A SZOFTVERT -, VAGY AZON VÁLLALAT ILLETVE JOGI SZEMÉLY KÖZÖTT, AMELY RÉSZÉRE ÖN A SZOFTVERT MEGVÁSÁROLJA, SZERZÕDÉSES MEGÁLLAPODÁS JÖN LÉTRE.
HA ÖN EZT NEM VÁLLALJA VAGY NEM KÍVÁNJA MAGÁT ILLETVE AZ ÖN ÁLTAL KÉPVISELT JOGI SZEMÉLYT ELKÖTELEZNI, EGYÜTTESEN „ÖNÖKET”: (A) NE MÁSOLJA LE, TELEPÍTSE, TÖLTSE FEL, FÉRJEN HOZZÁ VAGY HASZNÁLJA A SZOFTVERT; (B) VÁLASSZA A JELEN MEGÁLLAPODÁS VÉGÉN SZEREPLÕ „NEM FOGADOM EL” („I REJECT”) OPCIÓT (AMELY TÖRLI A SZOFTVER ÁTTÖLTÉSÉT); TOVÁBBÁ (C) A VÁSÁRLÁSTÓL SZÁMÍTOTT HARMINC (30) NAPON BELÜL VISSZATÉRÍTÉS ELLENÉBEN KÜLDJE VISSZA A SZOFTVERT A VÁSÁRLÁS HELYÉRE. 
TILOS A JELEN SZOFTVERT VAGY A KÍSÉRÕ DOKUMENTÁCIÓT A JELEN MEGÁLLAPODÁSBAN ENGEDÉLYEZETTÕL ELTÉRÕ MÓDON LEMÁSOLNI VAGY HASZNÁLNI, MERT EZ A JELEN MEGÁLLAPODÁS LÉNYEGI MEGSZEGÉSÉT JELENTI ÉS SÉRTI AZ ADOTT SZOFTVERRE VAGY DOKUMENTÁCIÓRA VONATKOZÓ SZERZÕI- VAGY MÁS SZELLEMI TULAJDONJOGOT. HA ÖN A JELEN MEGÁLLAPODÁS MEGKÖTÉSE NÉLKÜL, ILLETVE AZ AUTODESK ERRE VONATKOZÓ ÍRÁSBELI ENGEDÉLYÉNEK BESZERZÉSE NÉLKÜL LEMÁSOLJA, HASZNÁLJA A JELEN SZOFTVERT VAGY FELHASZNÁLÁSI DOKUMENTÁCIÓJA EGÉSZÉT ILLETVE BÁRMELY RÉSZÉT, AKKOR ÖN MEGSÉRTI A SZERZÕI JOGRA ÉS AZ EGYÉB SZELLEMI TULAJDONJOGRA VONATKOZÓ TÖRVÉNYT. Az ÍLY MÓDON KELETKEZETT KÁROKÉRT MIND AZ AUTODESK VÁLLALATTAL, MIND LICENCTULAJDONOSAIVAL SZEMBEN BÜNTETÕJOGI FELELÕSSÉGGEL TARTOZIK.

1.	meghatározások
1.1.	“Hozzáférés” - a Szoftver használata vagy a funkcióinak használatából eredő előny.
1.2.	„Számítógép” - Különálló elektronikus készülék egy vagy több központi processzorral (CPU), amely digitális vagy hasonló formátumban kap információt, majd egy utasítássor alapján valamely konkrét eredmény elérése érdekében manipulálja azon információkat.
1.3.	“Telepítés” - A szoftver egy példányának keménylemezre vagy más tároló eszközre vitele bármilyen módon (a teljesség igénye nélkül beleértve a Szoftvert kísérő telepítő segédalkalmazás használatát)
1.4.	“Licencparaméterek” - az alkalmazott licenc 2.2. pontban meghatározott hatályának meghatározása és korlátozása.
1.5.	“Engedélyezett szám” - a vonatkozó Licencparaméterek szempontjából fontos szám, amelyet az Autodesk határoz meg a vonatkozó Felhasználási dokumentációban. Az Engedélyezett szám egy (1), hacsak az Autodesk írásban másképpen nem rendelkezik.
1.6.	“Szoftver” - az a számítógépes program, amelybe a jelen Megállapodást beágyazták vagy amely a jelen Megállapodással együtt előrecsomagolva érkezik. Amennyiben Önnek a programokat a címében a „sorozat” kifejezést tartalmazó szoftvercsomag részeként szállítják le, a Szoftver kifejezés az adott sorozat részeként Önnek leszállított összes programot magában foglalja.
1.7.	“Felhasználói dokumentáció” - kinyomtatott vagy elektronikus magyarázó anyag, amelyet az Autodesk vagy megbízott forgalmazója épít be, szállít le a Szoftvert tartalmazó csomagban vagy csomagon, vagy küld el Önnek számlán, e-mailben, faxon vagy más módon, miután Ön megvette vagy telepítette a Szoftvert, a teljesség igénye nélkül beleértve a licenc specifikációt, az engedélyezési kódot, a Szoftver használatára vonatkozó utasításokat, és/vagy a műszaki specifikációt.
1.8.	“Ön” -  személy szerint Ön (vagyis az a magánszemély, aki elolvassa és javaslatra elfogadja a jelen Megállapodást), ha Ön magának veszi meg a Szoftvert, illetve az a vállalat vagy jogi személy, akinek a részére Ön megveszi a Szoftvert.

2.	SZOFTVERLICENC
2.1.	Licenctámogatás. Az Autodesk licenc alszerződéssel tovább nem adható, nem kizárólagos, át nem ruházható, korlátozott licencet biztosít Önnek  a Szoftver példányainak használatára abban a jogrendszerben, amelyben Ön beszerzi a Szoftvert, mégpedig a vonatkozó Felhasználói dokumentáció értelmében és a Licencparaméterek hatáskörén belül. Az Autodesk licenctámogatása attól függ, hogy Ön folyamatosan betartja-e a licenccel kapcsolatosan a jelen Megállapodás leírt összes korlátozást. Amennyiben Ön megsérti bármelyik korlátozást, akkor a licenctámogatás automatikusan és azonnali hatállyal lejár. A jelen 2. pontban szereplő licencleírások megszabják, hogy az Autodesk milyen jogokat biztosít Önnek. A szoftvernek a vonatkozó licenctámogatás hatáskörén kívüli használata az Autodesk szellemi tulajdonjogainak megsértését, valamint a jelen Megállapodás megszegését jelenti.
2.2.	Licencparaméterek. Az Autodesk licenctámogatása a jelen 2.2. pontban meghatározott egy vagy több Licencparamétertől függ a Felhasználói dokumentációban leírtak szerint. Hacsak az Autodesk kifejezetten elő nem írja vagy a Felhasználói dokumentációban más módon nem egyezik bele, minden Szoftverre kizárólag a különálló (egyedi) változatokra szóló licenc az irányadó (ld. a 2.2.1. pontot).
	2.2.1.	Különálló (egyedi) változat. Ha az Autodesk „Különálló változat”-nak vagy „Egyedi változat”-nak minősíti a Szoftvert, vagy ha a Felhasználói dokumentáció nem azonosítja be a Szoftvert a 2.2.2 - 2.2.6 pontban előírt változat-jelölések valamelyikével, akkor Ön egyetlen (1) különálló számítógépre telepítheti a Szoftver egyetlen (1) példányát, és ahhoz férhet hozzá. Az ilyen számítógép nem lehet oly módon hálózatra kötve, hogy egynél (1) több felhasználó elérhesse, feltölthesse, üzemeltethesse, beletekinthessen vagy máskülönben másolatot hozhasson létre a Szoftverből és azt használhatja. Egyszerre egynél (1) több számítógépre nem telepítheti, illetve egynél (1) több számítógép nem használhatja a Szoftvert.
	2.2.2.	Hálózati változat. Ha az Autodesk a vonatkozó Felhasználói dokumentációban „Hálózati változat”-nak minősíti a Szoftvert, Ön a Szoftver egy (1) példányát a saját számítógép fájlszerverére telepítheti, ott elérheti és saját belső üzleti céljaira használhatja az Autodesk Licenckezelő eszközével. A Szoftvert más számítógépek vagy egy különálló számítógépen is elérhetik több felhasználós telepítésként, amíg az egyidejű felhasználók száma nem haladja meg az Engedélyezett számot.	2.2.3.	Oktatási intézményi változat. Ha az Autodesk „Oktatási intézményi változat”-nak minősíti a Szoftvert a vonatkozó Felhasználói dokumentációban, Ön a Szoftver egyetlen példányát feltelepítheti az engedélyezett számú számítógépre, és ott kizárólag (a vonatkozó Felhasználói dokumentációban tovább specifikált) oktatási célból elérhetővé teheti. Az előbb elmondottak korlátozása nélkül a Szoftver oktatási intézményi változatai nem használhatók fel kereskedelmi, professzionális vagy nem profittermelési célokra. Továbbá a 6. pont előírásai értelmében funkcionális korlátozások is érvényben vannak.
	2.2.4.	Diákváltozat.  Ha az Autodesk a vonatkozó Felhasználói dokumentációban „Diákváltozat”-nak minősíti a Szoftvert, Ön a Szoftver egyetlen példányát - kizárólag tanulási célból - feltelepítheti az engedélyezett számú számítógépre. Hacsak az Autodesk a Felhasználói dokumentációban kifejezettben másképpen nem rendelkezik, a Szoftver Diákváltozata a Telepítés napjától számított egy (1) évig használható. Az előbb elmondottak korlátozása nélkül a Szoftver oktatási intézményi változatai nem használhatók fel kereskedelmi, professzionális vagy nem profittermelési célokra, és csak olyan személy használhatja, aki a Diákváltozatok engedélyezett felhasználójának minősül (amint azt a vonatkozó Felhasználói dokumentáció a Szoftver beszerzése szerinti jogrendszer számára a meghatározza). Ezen kívül a 6. fejezetben előírt módon funkcionális korlátozások is léteznek.
	2.2.5.	Kiértékelési változat. Amennyiben az Autodesk a vonatkozó Felhasználói dokumentációban a Szoftvert demo, kiértékelési vagy viszonteladásra nem szánt változatnak minősíti („Kiértékelési változat”), Ön a Szoftver egyetlen példányát kereskedelmi kiértékelés és demonstráció céljából feltelepítheti és elérhetővé teheti. Az előbb elmondottak korlátozása nélkül nem használható fel kereskedelmi, professzionális vagy nem profittermelési célokra. A Kiértékelési változat mindössze egy harminc (30) napos kiértékelési időszakra telepíthető, hacsak az Autodesk írásban másképpen nem rendelkezik. Ezen kívül a 6. fejezetben előírt módon funkcionális korlátozások is léteznek.
	2.2.6.	Licencfeltételek. A jelen Megállapodás feltételeinek és kikötéseinek megfelelően a Szoftver használatára szóló licencengedély örökös, hacsak a Szoftver nem minősül Kiértékelési változatnak, Diákváltozat, vagy nem kap fix-határidős licenc, korlátozott időtartamú licenc vagy bérleti licenc jelölést. Ilyen esetben a licenc fogalma azonos lesz az Autodesk által a vonatkozó Felhasználói dokumentációban megadott fogalommal (a „Megadott határidő”) vagy azzal az időszakkal, amelyre Ön fizetett, attól függően, hogy melyik a rövidebb. Amennyiben az Autodesk fix-határidős licencként, korlátozott időtartamú licencként vagy bérleti licencként határozza meg a Szoftvert és nem ad meg határidőt, akkor a Megadott határidő kilencven (90) nappal azután jár le, hogy a Szoftvert Ön első alkalommal telepítette. A Szoftvernek a foglalkozó licenc határidőn túli használata vagy a Szoftverben található időszabályozás-kiiktató funkció kijátszásának kísérlete engedély nélküli használatnak és ezért a jelen Megállapodás és a szellemi tulajdonjog lényegi megsértésének számít.

2.3.	Frissítések. Ha az Autodesk a Szoftvert a Felhasználói Dokumentációban az Önnek korábban licencbérletbe adott Szoftver („Előző változat”) frissítésének minősíti („Új változat”), Önnek az Előző változat minden példányát, így az Ön keménylemez meghajtójára telepített példányokat meg kell semmisítenie, az Autodesk kérésére pedig az Autodesk minden felhasználói dokumentációját - az Új változat kézhez vételétől számított százhúsz (120) napon belül - vissza kell juttatnia annak a megbízott forgalmazónak, akitől az Előző változatot beszerezte. Az Autodesk fenntartja a jogot, hogy előírja Önnek: elfogadható módon bizonyítsa az Előző változat megsemmisítésének tényét. Az Autodesk vagy a jelen szerződés alapján Önnek licencbérletbe adott Szoftverrel kapcsolatosan megbízott harmadik fél adhat Önnek a Szoftver kiegészítő vagy kibővítő további szoftvereket. Az ilyen kiegészítő szoftverre és az Új változatokra az 5.1. pont kivételével (Korlátozott szavatosság) a jelen Megállapodás feltételei és kikötései vonatkoznak, a szállítás idején adott ellenkező értelmű előírás híján. Az előbb elmondottaktól függetlenül Ön kizárólag abban az esetben megtarthatja és nem kell megsemmisítenie az Előző változatot, illetve használhatja is az Előző változatot, ha az az alábbi célokra szükségessé válik: (1) az itt licenccel engedélyezett Új változat telepítése, továbbá (2) archív mentési célokból, ha a jelen Megállapodás szerinti Új változat telepítése az első alkalommal sikertelen.
2.4.	Szoftverelemek. Az Önnek különálló termékként licencbérletbe adott Szoftver és annak elemei nem választhatók külön egynél (1) több számítógépen való használatra, hacsak ezt az Autodesk a vonatkozó Felhasználói dokumentációban kifejezetten nem engedélyezi.

3.	ENGEDÉLYEZETT ÉS TILTOTT INTÉZKEDÉSEK
3.1.	Engedélyezett intézkedések
	3.1.1.	Mentés. Függetlenül attól, hogy Ön milyen Szoftvert szerzett be, Ön a Szoftver egyet archív (mentett) példányát telepítheti. Az ilyen archív példány nem telepíthető másik számítógépre, hacsak az adott számítógép nem egy szerver particionált  meghajtója, amelyhez csak a Szoftver aktív példányának a felhasználója férhet hozzá. Mindenesetre az archív példány nem érhető el, amíg a Szoftver másik példánya bármely számítógépre telepítve van. Kivételt képeznek a 2.2. pont alatt kifejezetten engedélyezett esetek: (a) ha a Felhasználói dokumentáció nyomtatott formában van, akkor nem másolható; valamint (b) ha a Felhasználói dokumentációi elektronikus formában létezik, elektronikusan nem másolható.
	3.1.2.	További telepítés. Kivéve kizárólag az Oktatási intézményi, a Diák- és a Kiértékelési változatokat, Ön a Szoftver egy második példányát is telepítheti és hozzáférhetővé teheti egy, az Ön tulajdonában vagy ellenőrzése alatt álló második számítógép keménylemezén, feltéve, hogy:
		(i) az eredeti és a másodpéldányokat ugyanaz az a személy használja;
		(ii) a másodpéldány telepítése és hozzáférése csak vagy (a) a Hálózati változatok esetében olyan redundáns szerverre történik, amely csak akkor teszi elérhetővé a Szoftvert, amikor az Ön elsődleges, a Szoftver aktív példányát telepítő szervere üzemképtelenné válik, vagy (b) notebookra vagy más olyan nem szerver jellegű számítógépre történik, amely távol van az Ön megszokott munkahelyétől és ezáltal lehetővé teszi, hogy Ön a megszokott munkahelyétől távoli ponton is elvégezhesse a munkáját;
		(iii) a Szoftver példányokból egyszerre csak egyetlen egy hozzáférhető; és 
		(iv) a Szoftver mindkét példányát kizárólag a Szoftverrel együtt kapott másolásvédő készülékkel (ha van ilyen) telepítik és teszik hozzáférhetővé.
3.2.		Tiltott intézkedések. Az Autodesk nem engedi meg az alábbi intézkedéseket és Önnek el kell ismernie, hogy ezek tiltott intézkedések: 
	3.2.1.	Használat.  Nem telepítheti, teheti elérhetővé vagy másolhatja vagy használhatja más módon a Szoftvert vagy a Felhasználói dokumentációt a jelen Megállapodás engedélyezettől eltérő módon. 
	3.2.2.	Kibontás. Nem bonthatja vissza, dekompillálhatja vagy szedheti szét a Szoftvert.
	3.2.3.	Átadás. Nem forgalmazhatja, adhatja bérbe, adhatja kölcsön, lízingelheti, adhatja el, adhatja tovább licencbérletbe vagy más módon adhatja át a Szoftver vagy a Felhasználói dokumentáció egészét vagy bármely részét, illetve a jelen Megállapodásban biztosított jogokat más személynek az Autodesk előzetes írásbeli hozzájárulása nélkül. 
	3.2.4.	Web hosting vagy harmadik fél általi használat. Nem telepítheti vagy teheti elérhetővé, nem engedheti meg a Szoftver Interneten keresztüli telepítését vagy hozzáférését, a teljesség igénye nélkül beleértve a Web hosting vagy hasonló szolgáltatással kapcsolatos használatot, illetve nem állíthatja a Szoftvert harmadik felek rendelkezésére az Interneten keresztül az Ön számítógépes rendszerén keresztül vagy más módon.
	3.2.5.	Értesítések. Nem vehet le, változtathat meg vagy homályosíthat el tulajdonosi értesítést, címkét vagy jelölést a Szoftveren vagy a Felhasználói dokumentációban.
	3.2.6.	Módosítások. Nem módosíthat, fordíthat le, igazíthat vagy hozhat létre származékos munkákat bármilyen célból a Szoftver vagy a Felhasználói dokumentáció alapján.
	3.2.7.	Kikerülés. Nem használhat fel semmilyen berendezést, készüléket, szoftvert vagy más eszközt arra, hogy kikerülje vagy eltávolítása az Autodesk által a Szoftverrel kapcsolatosan használt példányvédelem bármilyen formáját, illetve nem használhatja olyan engedélyezési kóddal, sorszámmal vagy más példányvédelemi készülékkel együtt a Szoftvert, amelyet közvetlenül vagy megbízott forgalmazott útján nem az Autodesk szállított.  
	3.2.8.	Export.  Nem exportálhatja a Szoftvert vagy a Felhasználói dokumentációt a jelen Megállapodás, az USA vagy más vonatkozó exportszabályozási törvények megsértésével.
	3.2.9.	Külföldi használat. Nem használhatja a Szoftvert, így a teljesség igénye nélkül beleértve a Hálózati változatot, vagy a Felhasználói dokumentációt azon jogrendszeren kívül, amelyben a Szoftvert beszerezte. 
	3.2.10	Tiltó rendelkezések alóli kivételek: A jelen 3.2. fejezetben meghatározott tilalmak csak annyiban alkalmazandóak, amennyiben az irányadó jogszabály (beleértve a számítógépes programok jogvédelmével kapcsolatos 91/250 EK Irányelvet) lehetővé teszik az ilyen rendelkezések kikényszerítését.  A bizonyítási teher Önt terheli a tekintetben, hogy az irányadó jog nem teszi lehetővé az ilyen tiltó rendelkezések végrehajtását. 

4.	MINDEN JOG FENNTARTVA 
Kivéve, ha a jelen Megállapodás kifejezetten másképpen nem rendelkezik, a Szoftver és a Felhasználói dokumentáció jogcíme, tulajdonjoga, minden más egyéb joga és érdekeltsége, így a teljesség igénye nélkül a szerzői jogok és azok Ön által készíttetett másolatai az Autodesk és licenctulajdonosainak a tulajdonában maradnak. A Szoftver felépítése, szervezete és kódja az Autodesk és licenctulajdonosainak értékes kereskedelmi titkát képezi, mely kereskedelmi titkokat Önnek bizalmasan kell kezelnie. A Szoftver és a Felhasználói dokumentáció nem eladásra, hanem licencbérletbe adásra kerül.

5.	KORLÁTOZOTT SZAVATOSSÁG ÉS A FELELŐSSÉG ELHÁRÍTÁSA 
5.1.	Korlátozott szavatosság. Az Autodesk szavatolja, hogy attól a naptól kezdve kilencven (90) napig, hogy a Szoftvert az Autodesk leszállította, a Szoftver teljesíteni fogja a Felhasználói dokumentációban általánosságban leírt funkciókat és jellemzőket, továbbá, hogy  a Szoftver átadására használt eszközök minden anyag- és kivitelezési hibától mentesek lesznek. Az Autodesk teljes felelőssége, valamint az Ön kizárólagos jogorvoslata a jelen 5.1. fejezetben biztosított korlátozott szavatosság alapján, az Autodesk tetszése szerint az alábbiakra szól: kísérlet a hibák kijavítására, a Szoftver szállítására használt esetleges hibás eszközök kicserélésére, a licencdíj visszatérítésére és a jelen Megállapodás felbontására. A visszatérítés az esetleges hibás eszközök és a Felhasználói dokumentáció visszaszolgáltatásától függ, a helyi Autodesk irodától vagy azon megbízott forgalmazótól kapott átvételi elismervény egy példánya kíséretében, akitől Ön a Szoftvert beszerezte, mégpedig a Szoftver átvételének dátumától számított kilencven (90) napon belül. 
5.2.	Felelősség elhárítása. A FENTI 5.1. PONTBAN ELŐÍRT KIFEJEZETT KORLÁTOZOTT SZAVATOSSÁG KIVÉTELÉVEL AZ AUTODESK SEMMILYEN KIFEJEZETT GARANCIÁT NEM NYÚJT ÉS NEM FOGAD EL. A SZOFTVERREL ÉS MŰKÖDÉSÉVEL KAPCSOLATOSAN A FELHASZNÁLÓI DOKUMENTÁCIÓBAN VAGY AZ ÖNNEL FOLYTATOTT KOMMUNIKÁCIÓBAN TETT NYILATKOZATOK ÉS ÁLLÍTÁSOK NEM MŰSZAKI INFORMÁCIÓK ÉS NEM SZÁMÍTANAK KIFEJEZETT SZAVATOSSÁGNAK VAGY GARANCIÁNAK. AZ AUTODESK KIFEJEZETTEN ELHÁRÍT MINDEN MÁS SZAVATOSSÁGOT, A TELJESSÉG IGÉNYE NÉLKÜL BELEÉRTVE A REJTETT SZAVATOSSÁGOT VAGY ELADHATÓSÁGOT, EGY ADOTT CÉLRA VALÓ ALKALMASSÁGOT VAGY A JOGKÖVETÉST. AZ AUTODESK A FENTIEK KORLÁTOZÁSA NÉLKÜL NEM SZAVATOLJA, HOGY A SZOFTVER MŰKÖDÉSE SOHA NEM SZAKAD MEG VAGY NEM FORDULNAK HIBÁK ELŐ BENNE.

6.	figyelmeztetések
6.1.	Funkciónális korlátozások. A SZÁMÍTÓGÉPPEL SEGÍTETT TERVEZÉSI ÉS EGYÉB MŰSZAKI SZOFTVEREK OLYAN ESZKÖZÖK, AMELYEKET KIZÁRÓLAG KÉPZETT SZAKEMBEREK ÁLTALI HASZNÁLATRA SZÁNTAK. NEM HELYETTESÍTIK AZ ÖN SZAKMAI MEGÍTÉLÉSÉT. A SZÁMÍTÓGÉPPEL SEGÍTETT TERVEZÉSI ÉS EGYÉB MŰSZAKI SZOFTVEREKNEK AZ A CÉLJA, HOGY SEGÍTSÉK A TERMÉKTERVEZÉST, ÉS NEM HELYETTESÍTIK A TERMÉKEK TARTÓSSÁGI, BIZTONSÁGI ÉS HASZNÁLATI FUNKCIÓINAK FÜGGETLEN TESZTELÉSÉT. A SZOFTVER LEHETSÉGES HASZNÁLATI MÓDJAINAK SZÉLES SKÁLÁJA MIATT A SZOFTVER TESZTELÉSE NEM TÖRTÉNT MEG MINDEN HELYZETBEN, AMELYBEN A SZOFTVER HASZNÁLHATÓ. AZ AUTODESK SEMMILYEN MÓDON NEM FELEL A SZOFTVER HASZNÁLATA SORÁN NYERT EREDMÉNYEKÉRT. A SZOFTVERT HASZNÁLÓ SZEMÉLYEK FELELNEK A SZOFTVER FELÜGYELETÉÉRT, KEZELÉSÉÉRT ÉS ELLENŐRZÉSÉÉRT. EZ A FELELŐSSÉG A TELJESSÉG IGÉNYE NÉLKÜL KITERJED A SZOFTVER MEGFELELŐ HASZNÁLATI MÓDJAINAK A MEGHATÁROZÁSÁRA, VALAMINT A SZOFTVER ÉS MÁS PROGRAMOK KIVÁLASZTÁSÁRA A SZÁNDÉKOLT EREDMÉNYEK ELÉRÉSE ÉRDEKÉBEN. A SZOFTVERT HASZNÁLÓ SZEMÉLYEK FELELŐSEK A PROGRAMBÓL SZÁRMAZÓ EREDMÉNYEK, ÍGY A SZOFTVER SEGÍTSÉGÉVEL TERVEZETT TÉTELEK MEGBÍZHATÓSÁGÁNAK ÉS PONTOSSÁGÁNAK TESZTELÉSÉRE SZOLGÁLÓ ELJÁRÁSOK PONTOSSÁGÁNAK KIALAKÍTÁSÁÉRT.
6.2.	A szükséges engedélyezési kód. 
A.	A SZOFTVER TELEPÍTÉSÉHEZ, HOZZÁFÉRÉSÉHEZ, ÁTADÁSÁHOZ ÉS TOVÁBBI HASZNÁLATÁHOZ SZÜKSÉG LEHET EGY ENGEDÉLYEZÉSI KÓDRA. A SZOFTVER BESZERZÉSÉT ÖNNEK REGISZTRÁLTATNIA KELL AZ AUTODESKNÉL, MIELŐTT ENGEDÉLYEZÉSI KÓDOT BOCSÁTANÁNAK KI ÖNNEK. AZ AUTODESK AZ ÖN REGISZTRÁCIÓS ADATAIT A SZEMÉLYES ADATOKRA ÉRVÉNYES SAJÁT IRÁNYELVEI SZERINT KEZELI, MELY IRÁNYELVEKET MEGTALÁLJA A FELHASZNÁLÓI DOKUMENTÁCIÓBAN VAGY AZ AUTODESK WEBHELYÉN, ILLETVE HOZZÁJUTHAT, HA KÉRI.
B.	AZ ENGEDÉLYEZÉSI BIZTONSÁGI MECHANIZMUSOK KIIKTATHATJÁK A szoftverT, HA ÖN MEGPRÓBÁLJA ÁTVINNI MÁSIK számítógépRE, HA PISZKÁLJA számítógépÉN A DÁTUMBEÁLLÍTÁSI MECHANIZMUSOKAT, HA A szoftverT EGY ÉRVÉNYES ÉRTÉKELÉSI időszakON vagy KORLÁTOZOTT határidőN TÚL IS használJA, vagy HA OLYAN LÉPÉSEKET TESZ, amelyek FELBORÍTJÁK A BIZTONSÁGI üzemmódOT. TOVÁBBI FELVILÁGOSÍTÁSÉRT FORDULJON A vonatkozó felhasználóI dokumentációHOZ vagy KÉRJEN tájékoztatásT AZ AUTODESKTŐL. 
6.3.	Oktatási intézményi és Diákváltozatok. A SZOFTVER OKTATÁSI INTÉZMÉNYI ÉS DIÁK VÁLTOZATAIVAL LÉTREHOZOTT MUNKATERMÉKEK ÉS MÁS ADATOK OLYAN ÉRTESÍTÉSEKET ÉS KORLÁTOZÁSOKAT TARTALMAZNAK, AMELYEK MIATT AZ ADATOK AZ OKTATÁS HASZNÁLATI TERÜLETÉN KÍVÜL NEM HASZNÁLHATÓK. HA ÖN A SZOFTVER  OKTATÁSI INTÉZMÉNYI VERZIÓJÁVAL LÉTREHOZOTT ADATOKAT MÁS MÓDON KELETKEZETT ADATOKKAL VEGYÍTI VAGY KÖTI ÖSSZE, AKKOR A JELEN KORLÁTOZÁSOK A CSATOLT ADATOKRA IS ÉRVÉNYESSÉ VÁLHATNAK.

7.	A FELELŐSSÉG KORLÁTOZÁSA
AZ AUTODESK VAGY LICENCBÉRLŐI SEMMILYEN ESETBEN SEM VÁLNAK FELELŐSSÉ ESETI, KÜLÖNLEGES, KÖZVETETT VAGY KÖVETKEZMÉNYI KÁROKÉRT, NYERESÉG- VAGY BEVÉTELKIESÉSÉRT, ADATOK ELVESZTÉSÉÉRT, ILLETVE FEDEZETI KÖLTSÉGEKÉRT. EZENKÍVÜL AZ AUTODESK ÉS LICENCTULAJDONOSAI SEMMILYEN KÖRÜLMÉNYEK KÖZÖTT NEM FELELNEK A SZOFTVERBŐL VAGY A JELEN MEGÁLLAPODÁSBÓL, ILLETVE A VELÜK KAPCSOLATOSAN KELETKEZŐ KÁROKÉRT. A JELEN 7. FEJEZETBEN SZEREPLŐ FELELŐSSÉG KORLÁTOZÁS MINDEN FAJTA KÁRRA VONATKOZIK FÜGGETLENÜL ATTÓL, HOGY AZ MILYEN MÓDON KELETKEZETT, MI A FELELŐSSÉGELMÉLET, HOGY VAJON SZERZŐDÉSBŐL, VÉTSÉGBŐL (ÍGY A TELJESSÉG IGÉNYE NÉLKÜL MULASZTÁSBÓL) VAGY MÁSBÓL EREDT-E, MÉG AKKOR IS, HA AZ AUTODESKET TÁJÉKOZTATTÁK AZ ILYEN KÁROK ELŐFORDULÁSÁNAK LEHETŐSÉGÉRŐL, ÉS FÜGGETLENÜL ATTÓL, HOGY A JELEN MEGÁLLAPODÁS ALAPJÁN RENDELKEZÉSRE ÁLLÓ KORLÁTOZOTT ORVOSLATI MÓDOK NEM TUDJÁK BETÖLTENI LÉNYEGI CÉLJUKAT. 

8.	AZ USA KORMÁNYÁNAK KORLÁTOZOTT JOGAI 

A Szoftver és a Felhasználói dokumentáció „Kereskedelmi tétel”-t képez a 48 C.F.R. 2.101 paragrafusában meghatározott „Kereskedelmi számítógépes szoftver” és „Kereskedelmi számítógépes szoftverdokumentáció” szerint, mely fogalmak használatát a 48. C.F.R.  12.212., illetve a 48 C.F.R. 227.7202. paragrafusa mutatja be. A 48. C.F.R.  12.212. és a 48 C.F.R. 227.7202-1. - 227.7202-4. paragrafussal összhangban, a Szoftvert és a Felhasználói dokumentációt az USA kormányának végfelhasználói (1) csak Kereskedelmi tételként kapják, és (2) kizárólag olyan jogokkal, amelyeket a jelen Megállapodás feltételei és kikötései szerint a többi végfelhasználónak is nyújtanak. A gyártó az Autodesk, Inc., 111 McInnis Parkway, San Rafael, California 94903, USA. 

9.	ÁLTALÁNOS FELTÉTELEK
9.1.	Az átruházás letiltása; csőd. A jelen Megállapodás és a belőle fakadó jogok nem ruházhatók át, minden megkísérelt átruházás érvénytelenné válik. A Megállapodás és a Megállapodás alapján nyújtott licenceket az Autodesk minden további értesítés vagy intézkedés nélkül felmondja, ha Ön csődbe megy vagy fizetésképtelenné válik, megállapodásra jut a hitelezőivel vagy felszámolás alá kerül.
9.2.	Jog. A jelen Megállapodás és a Megállapodásból vagy azzal kapcsolatosan fakadó vitás ügyekre a Kalifornia állam törvényei vonatkoznak a jogütközés elveire való hivatkozás nélkül és az Nemzetközi árueladásokra vonatkozó ENSZ konvenció kizárásával. 
9.3.	A Megállapodás egésze. A jelen Megállapodás és a vonatkozó Felhasználói dokumentáció képezik a közöttünk fennálló teljes megállapodást, és felülírnak a Szoftverrel és a Felhasználói dokumentációval kapcsolatosan minden korábbi vagy egyidejű kommunikációt, megállapodást, nyilatkozatot és hirdetést. A jelen Megállapodás módosításai csak írásban, a megfelelő hivatalos aláírással válnak érvényessé.
9.4.	Megoszthatóság. Amennyiben és amilyen mértékben  a jelen Megállapodás bármely rendelkezését az irányadó joghatály alapján részben vagy teljes egészében törvénytelennek, érvénytelennek vagy érvényesíthetetlennek találják, az adott rendelkezés vagy annak egy része érvénytelenné válik, amennyiben az azt minősítő jogrendszer törvénytelennek, érvénytelennek vagy érvényesíthetetlennek mondja ki, és annyiban módosítottnak tekintendő, amennyiben ez a vonatkozó jogszabályokhoz való  megfeleléshez szükséges, hogy a felek akarata maximálisan érvényesüljön. Egy rendelkezésnek az adott jogrendszer szerinti törvénytelensége, érvénytelensége vagy érvényesíthetetlensége semmilyen módon nem befolyásolja a Megállapodás bármely más rendelkezésének az alkalmazandó jogrendszer szerinti törvényességét, érvényességét vagy érvényesíthetőségét.
9.5.	Ellenőrzések. A jelen Megállapodás betartásának biztosítása érdekében Önnek vállalnia kell, hogy elfogadható értesítés után az Autodesknek vagy az Autodesk megbízott képviselőjének jogában áll Önnél ellenőrizni a Szoftver telepítését, hozzáférését és használatát. Az ilyen ellenőrzéseket vagy az Ön létesítményében folytatják le rendes munkaidőben, vagy elektronikus úton. Ha az adott ellenőrzések feltárása szerint Ön nem a jelen Megállapodásban megengedett módon telepítette, biztosított vagy engedélyezett hozzáférést  a Szoftverhez a Számítógép(ek)en, akkor az Autodesk azonnali hatállyal felmondhatja a jelen Megállapodást, Önnek pedig meg kell fizetnie minden még kifizetetlen licencdíjat és az ellenőrzés elfogadható mértékű költségeit. Az ebben a fejezetben rögzített rendelkezések nem értelmezhetők olymódon, hogy azok korlátoznák az Autodesknek a jelen Megállapodás vagy az irányadó jogszabályok megsértése esetén rendelkezésére álló jogorvoslati vagy azzal egyenértékű lehetőségeit.
9.6.	A Megállapodás nyelve. Amennyiben a Megállapodás angol nyelvű szövege és bármely más nyelvre lefordított változata között eltérés lenne, az angol nyelvű változat a jogilag kötelező érvényű.